5.b razred

**PONEDELJEK, 16. 3. 2020**

**SLJ**:

* Razmisli, kakšni so danes desetletniki. Zagotovo bodo vaši odgovori: trmasti, nagajivi, razigrani… ☺
* V zvezek za književnost pusti prostor za naslov.
* Po abecedi zapiši lastnosti tipičnega desetletnika ali desetletnice, npr.

a… akcijski

b… bistri

c… coprniški

č..

.

Danes boste prebrali zgodbo tipične desetletne deklice, ki ima občutek, da je nihče ne razume.

* V berilu poišči zgodbo **(lahko tudi poslušaš posnetek, ki je na interaktivnem gradivu Radovednih 5)**: Lois Lowry: Anastazija Krupnik.
* Besedilo najmanj trikrat preberi.
* Na spletu ali v SSKJ poišči besede, ki jih nisi razumel/a.
* V zvezek zdaj napiši naslov nad lastnostmi, ki si jih prej opisoval/a:
* **Lois Lowry: Anastazija Krupnik, in** datum **(16. 3.)**
* Zapiši osnovne značilnosti besedila: **zvrst, kraj in čas dogajanja, glavne osebe ter besede neznanke. Tako kot pišemo za vsako besedilo.**

**MAT**:

* V zvezek napiši naslov VAJA in na rob datum (16. 3.)
* Najprej za vajo reši nekaj računov in naredi preizkus:

2538 : 11 =

5245 : 79 =

4425 : 20 =

7709 : 58 =

2972 : 32 =

3914 : 43 =

Ko rešiš vse račune, slikaj zvezek (če imaš to možnost) in mi pošlji rešene račune, da pregledam. Ko pregledam, dobiš povratno informacijo.

**DRU**: Ponovimo naravne pokrajine Slovenije

* V zvezek nariši preglednico, ki ti jo pošiljam. Preglednica mora biti dovolj velika, da vanjo vpišeš vse potrebno, zato bo najbolje, da jo narišeš na dve strani.
* Preglednico izpolni s potrebnimi značilnostmi za posamezno pokrajino. Saj ti to zmoreš in znaš!!!
* Naloga za DRU bo za dve šolski uri, zato naj bo gotova v sredo. Ampak ne odlašaj do takrat! Velja??

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Ime pokrajine | Lega | Relief | Podnebje | Rastlinstvo | Živali | Hiše | Poselitev | Gospodarstvo |
| ALPSKA POKRAJINA |  |  |  |  |  |  |  |  |
| PREDALPSKA POKRAJINA |  |  |  |  |  |  |  |  |
| OBPANONSKA POKRAJINA |  |  |  |  |  |  |  |  |
| DINARSKOKRAŠKA POKRAJINA |  |  |  |  |  |  |  |  |
| OBSREDOZEMSKA POKRAJINA |  |  |  |  |  |  |  |  |

 **LUM**

**Mešanje barvnih odtenkov (suhi slikarski material)**

Pripravi si **risalni list** (ali navaden bel A4) list in **voščenke** (če pa teh nimaš, lahko uporabiš barvice).

Pri LUM smo že mešali tempera barve, da smo dobili različne barvne odtenke. Z voščenkami (ali barvicami) pa to narediš tako, da barvaš **voščenko preko voščenke** (oziroma barvico preko barvice).

Primer: ploskev pobarvaš z zeleno voščenko, preko nje pa pobarvaj z rumeno voščenko. Na tak način boš prišel do zanimivih in razkošnih barvnih odtenkov.

**LIKOVNA NALOGA:**

Z voščenkami (barvicami) NASLIKAJ **AVTOPORTRET** – to najlaže storiš tako, da se med delom gledaš v ogledalo – pri tem pa mešaj barvne odtenke tako, da barvaš voščenko čez voščenko.

Ko bomo lahko spet hodili v šolo, boš izdelek prinesel s sabo v šolo.

TAKO.

ZA PONEDELJEK BO TO DOVOLJ .

VEDNO SEM TI PREKO MAILA NA VOLJO, TAKO DA BREZ SKRBI PIŠEŠ, ČE BOŠ IMEL-A KJE TEŽAVE.

Lep pozdrav,

učiteljica Marija